Nattergalen
Nattergalen er en opera i tre akter af Igor Stravinskij med libretto af Stepan Mitusov efter H.C. Andersens eventyr Nattergalen.
Operaen blev komponeret i 1908-1914 og blev uropført i Paris i 1914 i en opsætning af Serge Diaghilev, hvor sangerne stod i orkestergraven, mens dansere mimede og dansede deres roller på scenen.
I 1917 omarbejdede Stravinskij operaens 2. og 3. akt til et symfonisk digt med titlen Le chant du rossignol (dansk 'Nattergalens sang').